
114                                                  DR 31.7.2018                                                                         

 

 

Dato’ Mohd Azis bin Jamman: Terima kasih. 

Timbalan Yang di-Pertua [Tuan Nga Kor Ming]: Padat dan ringkas. Sudah 
menghampiri waktu Maghrib. 

Dato’ Mohd Azis bin Jamman: Panjang lagi Tuan Yang di-Pertua. Terima kasih 
kepada Ahli-ahli Yang Berhormat yang bertanya tadi. Sebagaimana saya sebutkan tadi, 
jawatankuasa ini pun telah dibentuk. Kita mengambil pandangan semua pihak termasuklah 
yang paling penting sekali adalah anggota keselamatan kita. Jadi, pandangan-pandangan 
semua pihak ini perlu kita dengar sebelum apa-apa tindakan ataupun keputusan berkenaan 
dengan akta-akta yang dicadangkan tadi kita ambil dan kita putuskan. 

■1900 

 Jadi, sebagaimana kita sebutkan tadi untuk menjawab Yang Berhormat Ledang. Kita 
ada beberapa kekangan berkenaan dengan tempoh masa yang disebutkan tadi, mengambil 
kira masalah Yang Berhormat Menteri kita juga sekarang ini masih lagi berada dalam 
keadaan cuti sakit.  

Ditambah lagi sekarang ini kita pun sedia maklum Menteri yang bertanggungjawab 
terhadap Menteri Dalam Negeri adalah Yang Amat Berhormat Perdana Menteri, kita tahu 
agak fully occupied, dengan izin, dengan urusan-urusan negara yang pada ketika ini kita 
sedar dan tahu tengah dipikul oleh beliau. Jadi, saya ambil maklum semua apa yang 
disebutkan sebentar tadi in syaa Allah di peringkat kementerian kita akan bawa dan 
maklumkan dan dibincangkan secara terperinci.  

Jikalau boleh saya teruskan Tuan Yang di-Pertua sebab masa agak lewat. Yang 
Berhormat Sibuti, Yang Berhormat Kota Melaka dan Yang Berhormat Alor Setar memohon 
Kementerian Dalam Negeri untuk mengambil tindakan tegas dalam membanteras kegiatan 
judi haram secara online. KDN melalui Polis Diraja Malaysia amat komited dalam menangani 
judi haram di dalam negara dan memandang berat kenyataan pelbagai pihak yang 
mempersoalkan kesungguhan dan keberkesanan tindakan Polis Diraja Malaysia dalam 
menangani gejala tersebut.  

Polis Diraja Malaysia akan melipat gandakan lagi usaha untuk memastikan kemelut 
judi ini dapat dibendung dengan lebih berkesan. Tindakan secara bersepadu dengan 
kerjasama pihak berkuasa tempatan, Tenaga Nasional Berhad, Suruhanjaya Komunikasi dan 
Multimedia, Jabatan Agama Islam dan badan-badan bukan kerajaan (NGO) yang masing-
masing mempunyai peranan penting dalam menangani isu tersebut.  

Selain tindakan pencegahan melalui operasi yang telah dilaksanakan secara 
berterusan, Ketua Polis Negara sendiri pada 20 Julai 2018 telah mengarahkan semua ketua 
polis negeri untuk membuka bilik gerakan khas bertujuan untuk menerima aduan daripada 
masyarakat berhubung kegiatan judi di kawasan mereka.  

Masyarakat boleh membuat aduan secara terus kepada bilik gerakan yang 
beroperasi 24 jam sehari. Pihak PDRM juga telah diarahkan untuk mengemukakan laporan 
tindakan pembanterasan yang telah dilaksanakan setiap dua minggu kepada Menteri Dalam 
Negeri dan Perdana Menteri.  

Ingin saya tegaskan juga bahawa usaha pembanterasan aktiviti perjudian haram ini 
bukan hanya terletak di bahu PDRM semata-mata tetapi melibatkan juga pihak berwajib yang 
lain seperti pihak berkuasa tempatan supaya mengkaji semula pengeluaran lesen hiburan. 
Terutama sekali lesen pusat hiburan keluarga dan pusat hiburan interaktif yang dikenal pasti, 
lokasi yang sering disalahgunakan oleh pemilik premis untuk menjalankan aktiviti perjudian. 
Selain kawalan terhadap pengeluaran lesen berkenaan pihak PBT juga disaran... 

Puan Hajjah Siti Zailah binti Mohd Yusoff [Rantau Panjang]: Minta laluan. 

 

 



Dato' Mohd Azis bin Jamman: Terima kasih. Timbalan Yang di-Pertua [Tuan Nga Kor Ming]: Padat dan ringkas. Sudah menghampiri waktu Maghrib. Dato' Mohd Azis bin Jamman: Panjang lagi Tuan Yang di-Pertua. Terima kasih kepada Ahli-ahli Yang Berhormat yang bertanya tadi. Sebagaimana saya sebutkan tadi, jawatankuasa ini pun telah dibentuk. Kita mengambil pandangan semua pihak termasuklah yang paling penting sekali adalah anggota keselamatan kita. Jadi, pandangan-pandangan semua pihak ini perlu kita dengar sebelum apa-apa tindakan ataupun keputusan berkenaan dengan akta-akta yang dicadangkan tadi kita ambil dan kita putuskan. #1900. Jadi, sebagaimana kita sebutkan tadi untuk menjawab Yang Berhormat Ledang. Kita ada beberapa kekangan berkenaan dengan tempoh masa yang disebutkan tadi, mengambil kira masalah Yang Berhormat Menteri kita juga sekarang ini masih lagi berada dalam keadaan cuti sakit. Ditambah lagi sekarang ini kita pun sedia maklum Menteri yang bertanggungjawab terhadap Menteri Dalam Negeri adalah Yang Amat Berhormat Perdana Menteri, kita tahu agak fully occupied, dengan izin, dengan urusan-urusan negara yang pada ketika ini kita sedar dan tahu tengah dipikul oleh beliau. Jadi, saya ambil maklum semua apa yang disebutkan sebentar tadi in syaa Allah di peringkat kementerian kita akan bawa dan maklumkan dan dibincangkan secara terperinci. Jikalau boleh saya teruskan Tuan Yang di-Pertua sebab masa agak lewat. Yang Berhormat Sibuti, Yang Berhormat Kota Melaka dan Yang Berhormat Alor Setar memohon Kementerian Dalam Negeri untuk mengambil tindakan tegas dalam membanteras kegiatan judi haram secara online. KDN melalui Polis Diraja Malaysia amat komited dalam menangani judi haram di dalam negara dan memandang berat kenyataan pelbagai pihak yang mempersoalkan kesungguhan dan keberkesanan tindakan Polis Diraja Malaysia dalam menangani gejala tersebut. Polis Diraja Malaysia akan melipat gandakan lagi usaha untuk memastikan kemelut judi ini dapat dibendung dengan lebih berkesan. Tindakan secara bersepadu dengan kerjasama pihak berkuasa tempatan, Tenaga Nasional Berhad, Suruhanjaya Komunikasi dan Multimedia, Jabatan Agama Islam dan badan-badan bukan kerajaan (NGO) yang masing- masing mempunyai peranan penting dalam menangani isu tersebut. Selain tindakan pencegahan melalui operasi yang telah dilaksanakan secara berterusan, Ketua Polis Negara sendiri pada 20 Julai 2018 telah mengarahkan semua ketua polis negeri untuk membuka bilik gerakan khas bertujuan untuk menerima aduan daripada masyarakat berhubung kegiatan judi di kawasan mereka. Masyarakat boleh membuat aduan secara terus kepada bilik gerakan yang beroperasi 24 jam sehari. Pihak PDRM juga telah diarahkan untuk mengemukakan laporan tindakan pembanterasan yang telah dilaksanakan setiap dua minggu kepada Menteri Dalam Negeri dan Perdana Menteri. Ingin saya tegaskan juga bahawa usaha pembanterasan aktiviti perjudian haram ini bukan hanya terletak di bahu PDRM semata-mata tetapi melibatkan juga pihak berwajib yang lain seperti pihak berkuasa tempatan supaya mengkaji semula pengeluaran lesen hiburan. Terutama sekali lesen pusat hiburan keluarga dan pusat hiburan interaktif yang dikenal pasti, lokasi yang sering disalahgunakan oleh pemilik premis untuk menjalankan aktiviti perjudian. Selain kawalan terhadap pengeluaran lesen berkenaan pihak PBT juga disaran... Puan Hajjah Siti Zailah binti Mohd Yusoff [Rantau Panjang]: Minta laluan.